**ΥΠΑΝ ΔΔΕ ΠΟΣ 01**



|  |  |  |
| --- | --- | --- |
| ΚΥΠΡΙΑΚΗ ΔΗΜΟΚΡΑΤΙΑ  **ΥΠΟΥΡΓΕΙΟ ΠΑΙΔΕΙΑΣ**  **ΑΘΛΗΤΙΣΜΟΥ ΚΑΙ ΝΕΟΛΑΙΑΣ** |  | **ΔΙΕΥΘΥΝΣΗ**  **ΔΗΜΟΤΙΚΗΣ ΕΚΠΑΙΔΕΥΣΗΣ**  **ΠΡΟΑΙΡΕΤΙΚΟ ΟΛΟΗΜΕΡΟ ΣΧΟΛΕΙΟ** |

**ΠΡΟΣ ΕΝΔΙΑΦΕΡΟΜΕΝΟΥΣ ΓΟΝΕΙΣ/ΚΗΔΕΜΟΝΕΣ ΓΙΑ ΕΓΓΡΑΦΗ ΤΩΝ ΠΑΙΔΙΩΝ ΤΟΥΣ ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΣΧΟΛΕΙΟ**

Η εγγραφή κάθε παιδιού στην απογευματινή ζώνη του σχολείου είναι **προαιρετική**. Δικαίωμα φοίτησης στο Π.Ο.Σ. έχουν όλα τα παιδιά που φοιτούν στο σχολείο με τις πιο κάτω προϋποθέσεις:

1. **Η φοίτηση** είναι **υποχρεωτική** και για τις πέντε ημέρες της εβδομάδας.
2. Θα πρέπει να επιλεγεί και για τις πέντε μέρες της εβδομάδας **μόνο ένα** ωράριο αποχώρησης του κάθε παιδιού (15:05 ή 16:00)**.**
3. **Δεν** επιτρέπονται παρεκκλίσεις είτε για μερική φοίτηση στο Π.Ο.Σ. είτε για πρόωρη αποχώρηση, λόγω οποιωνδήποτε εξωσχολικών δραστηριοτήτων. Αυτό θα συνεπάγεται την **οριστική** **αποχώρηση** των παιδιών από το Π.Ο.Σ.
4. Τα παιδιά θα πρέπει **υποχρεωτικά** να συμμετέχουν στο πρόγραμμα σίτισης, το οποίο εφαρμόζεται με ευθύνη του Συνδέσμου Γονέων/Κηδεμόνων κάθε σχολείου.
5. Τα έξοδα της σίτισης αναλαμβάνουν οι ίδιοι οι γονείς/κηδεμόνες των παιδιών που φοιτούν στο Π.Ο.Σ. **Γονείς/Κηδεμόνες, οι οποίοι έχουν οφειλές από την προηγούμενη σχολική χρονιά, θα πρέπει να διευθετήσουν τις οικονομικές τους υποχρεώσεις πριν την έναρξη του ΠΟΣ, για να μπορεί να εγγραφεί το παιδί τους.**
6. Το έμβασμα του ποσού για τη σίτιση θα προπληρώνεται εντός της πρώτης εβδομάδας κάθε μήνα. Μη καταβολή του ποσού, συνεπάγεται **διακοπή της φοίτησης** στο Π.Ο.Σ.
7. Για τις ακόλουθες ομάδες παιδιών, μέρος τους κόστους της σίτισης επιχορηγείται:
   * + - Άπορα παιδιά που προέρχονται από οικονομικά ευάλωτες οικογένειες, μετά από απόφαση της Συμβουλευτικής Επιτροπής του σχολείου.
       - Παιδιά των οποίων οι **γονείς/κηδεμόνες** είναι λήπτες/ριες Ε.Ε.Ε. (**απαραίτητη προϋπόθεση είναι η προσκόμιση του εντύπου «Βεβαίωση Οικογενειακής Μονάδας»,** η οποία δίνεται από τις Υπηρεσίες Κοινωνικής Ευημερίας).
       - Παιδιά υπό τη νομική φροντίδα των Υπηρεσιών Κοινωνικής Ευημερίας (Παιδικές Στέγες, ανάδοχες οικογένειες).

Το σχολείο θα πρέπει να ενημερώσει τους γονείς/κηδεμόνες ότι, μέχρι να εγκριθεί το αίτημά τους για επιχορήγηση θα πρέπει να πληρώνουν το ποσό που τους αναλογεί ανά μήνα.

*Σημ. Τα πιστοποιητικά/δικαιολογητικά που αφορούν στο σημείο 7 θα πρέπει να έχουν εκδοθεί εντός του τρέχοντος έτους και να παραδοθούν στη διεύθυνση του σχολείου μέχρι τις* ***13 Οκτωβρίου 2024.***

8. Αναφορικά με το **μεσημεριανό φαγητό**, επισημαίνεται ότι, η μεταφορά φαγητού **από** το σπίτι **απαγορεύεται**, τόσο λόγω του κινδύνου αλλοίωσής του όσο και για την καλλιέργεια υγιεινών στάσεων.

9. Σε περιπτώσεις παιδιών, τα οποία έχουν δυσκολίες στην προσαρμογή τους στο πρόγραμμα του Π.Ο.Σ. (λόγω κόπωσης είτε άλλων δυσκολιών), καλούνται οι γονείς/κηδεμόνες τους όπως συνεργάζονται στενά με τους/τις εκπαιδευτικούς τόσο της πρωινής όσο και της απογευματινής ζώνης για την αντιμετώπιση των προβλημάτων αυτών.

Διευκρινίζεται ότι, για να λειτουργήσει το Π.Ο.Σ. θα πρέπει να έχει εγγραφεί ο ελάχιστος αριθμός παιδιών, όπως παρουσιάζεται πιο κάτω:

* Δημοτικά Σχολεία μέχρι 60 παιδιά: Να εγγραφούν τουλάχιστον 16 παιδιά.
* Δημοτικά Σχολεία με 61 - 120 παιδιά: Να εγγραφούν τουλάχιστον 24 παιδιά.
* Δημοτικά Σχολεία με 121 και πάνω: Να εγγραφούν τουλάχιστον 36 παιδιά.
* Νηπιαγωγεία: Να εγγραφούν τουλάχιστον 11 παιδιά.
* Ειδικά Σχολεία: Να εγγραφούν τουλάχιστον 11 παιδιά.

**Σε περίπτωση που οι εγγραφές δεν ικανοποιούν το πιο πάνω κριτήριο θα ενημερωθείτε σχετικά.**

**ΔΗΛΩΣΗ ΕΝΔΙΑΦΕΡΟΝΤΟΣ ΓΟΝΕΑ/ΚΗΔΕΜΟΝΑ ΓΙΑ ΦΟΙΤΗΣΗ ΠΑΙΔΙΟΥ ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΣΧΟΛΕΙΟ**

**ΔΗΜΟΤΙΚΟ ΣΧΟΛΕΙΟ ΙΔΑΛΙΟΥ Β΄**

**Σχολική χρονιά 2024-2025**

Εγώ ο/η…………………………………………………………………………………………. (ονοματεπώνυμο) δηλώνω υπεύθυνα ότι, ενδιαφέρομαι όπως το παιδί μου ……………………..……………….……….…………………….. (ονοματεπώνυμο παιδιού) το οποίο κατά τη σχολική χρονιά 2024-2025, θα φοιτά στη(ν) Α΄ / Β΄ / Γ΄ / Δ΄ / Ε΄ / Στ΄ τάξη (κυκλώστε ανάλογα), φοιτήσει στο Προαιρετικό Ολοήμερο Σχολείο.

Λαμβάνοντας υπόψη τα πιο πάνω, επιλέγω ως ώρα αποχώρησης σε καθημερινή βάση

(βάλτε √ σε ένα από τα δύο):

15:05

16:00

Η δήλωσή μου αυτή θεωρείται δεσμευτική για την τήρηση των κανονισμών του σχολείου.

Υπογραφή: ……………………………………………………..

Τηλέφωνο: ……………………………………………………..

Ημερομηνία:.……..…………………………………………….